12.05.2014. Nr.1-1-7267

**Valsts kancelejai**

**Par Ministru kabineta rīkojuma projektu „Par valsts īpašuma objekta „Valku pagrabs”, Valdgales pagastā, Talsu novadā, nodošanu privatizācijai” (VSS-2079)**

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” (turpmāk - Ministru kabineta kārtības rullis) 144.3.apakšpunktu, iesniedzu izskatīšanai Ministru kabineta komitejas sēdē Ministru kabineta rīkojuma projektu „Par valsts īpašuma objekta „Valku pagrabs”, Valdgales pagastā, Talsu novadā, nodošanu privatizācijai” (VSS-2079) (turpmāk – Rīkojuma projekts). Par Rīkojuma projektu netika panākta vienošanās Valsts sekretāru sanāksmē 2014.gada 27.februāra sēdē (prot.Nr.8#34).

|  |  |  |
| --- | --- | --- |
| 1. | Iesniegšanas pamatojums | Likuma „Par valsts un pašvaldību īpašuma objektu privatizāciju” 12.panta ceturtā daļa un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta otrā daļa. |
| 2. | Valsts sekretāru sanāksmes datums un numurs | Rīkojuma projekts izsludināts 2013.gada 12.decembra Valsts sekretāru sanāksmē (Prot.Nr.49 3.§) (VSS-2079). |
| 3. | Informācija par saskaņojumiem | Rīkojuma projekts ir saskaņots ar Vides aizsardzības un reģionālās attīstības ministriju. Savukārt Finanšu un Tieslietu ministrija par to izteica iebildumus. Atbilstoši Ministru kabineta kārtības ruļļa 105.punktam, Ekonomikas ministrija nosūtīja precizēto Rīkojuma projektu, anotāciju un izziņu par atzinumos izteiktajiem iebildumiem saskaņošanas dalībniekiem. Finanšu un Tieslietu ministrijas par precizēto Rīkojuma projektu turpina uzturēt iebildumus. Ņemot vērā, ka rīkojot elektronisko saskaņošanu par vērā neņemtajiem iebildumiem vienošanās netika panākta, Ekonomikas ministrija, atbilstoši Ministru kabineta kārtības ruļļa 108.punktam, iesniedza izskatīšanai Valsts sekretāru sanāksmē Rīkojuma projektu, kas attiecīgi tika izskatīts 2014.gada 27.februāra sanāksmē (prot.Nr.8#34) (turpmāk – protokollēmums). Atbilstoši protokollēmuma 1.punktam tika atbalstīts iesniegtais Rīkojuma projekts. Savukārt protokollēmuma 2.punkts nosaka, ka Ekonomikas ministrijai ir jāveic ēkas reģistrēšanu Nekustamā īpašuma valsts kadastrā un jāprecizē anotācija jautājumā par privatizācijas ierosinājuma iesniegšanu un iesniegšanas termiņu, ņemot vērā Tieslietu ministrijas iebildumu Attiecīgi Rīkojuma projektu, precizēto anotāciju un dokumentus, kas apliecina šī protokollēmuma 2.1.apakšpunktā dotā uzdevuma izpildi, jāiesniedz izskatīšanai Ministru kabineta sēdē.Ekonomikas ministrija nepiekrīt Valsts sekretāru sanāksmē lemtajam, t.i. protokollēmuma 2.1.apakšpunktam, jo būves reģistrācijai Nekustamā īpašuma valsts kadastrā informācijas sistēmā vai zemesgrāmatā nevajadzētu ietekmēt lēmuma pieņemšanu par Ministru kabineta rīkojuma projektā minētā valsts īpašumu objekta nodošanu privatizācijai, jo nav šaubas par valsts īpašuma tiesībām uz minēto objektu. Turklāt ir jānorāda, ka nepieciešamie priekšdarbi kadastra informācijas sistēmas datu aktualizācijai par būvi ir laikietilpīgi, t.i. vismaz 4 mēneši, kas kavētu Ministru kabinetu, pēc iespējams savlaicīgāk, pildīt Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma pārejas noteikumu 14.2punktā noteikto pienākumu, pieņemt lēmumu par valsts īpašuma objekta nodošanu privatizācijai vai atteikumu nodot privatizācijai.Tai pat laikā Ekonomikas ministrija norāda, ka izziņā jau ir norādīts pamatojums attiecībā par Tieslietu ministrijas iebildumu par privatizācijas ierosinājuma iesniegšanu un iesniegšanas termiņu.Līdz ar to, atbilstoši Ministru kabineta kārtības ruļļa 144.3.apakšpunktam, Ekonomikas ministrija iesniedz Rīkojuma projektu izskatīšanai Ministru kabineta komitejas sēdē. |
| 4. | Informācija par noklusējuma saskaņojumu | Nav attiecināms |
| 5. | Ziņas par saskaņojumu ar Eiropas Savienības institūcijām | Nav attiecināms |
| 6. | Politikas joma | Saskaņā ar Ministru kabineta kārtības ruļļa 3.pielikumā noteikto, sagatavotā tiesību akta projekta politikas joma ir privatizācijas politika. |
| 7. | Projekta autors | Mārtiņš Drāke, Ekonomikas ministrijas Juridiskā departamenta Tiesiskā nodrošinājuma nodaļas vecākais referents. |
| 8. | Uzaicināmās personas | Kaspars Lore, Ekonomikas ministrijas Juridiskā departamenta direktores vietnieks; Finanšu ministrija; Tieslietu ministrija. |
| 9. | Projekta ierobežotas lietošanas statuss | Nav attiecināms |
| 10. | Cita nepieciešamā informācija | Rīkojuma projekta paskaidrojošie dokumenti ir iesniegti Valsts kancelejā ar Ekonomikas ministrijas 2014.gada 7.februāra pavadvēstuli Nr.231.2-6-1888. |

**Pielikumā:**

**1.** Ministru kabineta rīkojuma projekts „Par valsts īpašuma objekta „Valku pagrabs”, Valdgales pagastā, Talsu novadā, nodošanu privatizācijai” uz vienas lapaspuses (EMRik\_270114\_VSS-2079);

**2.** Ministru kabineta rīkojuma projekta „Par valsts īpašuma objekta „Valku pagrabs”, Valdgales pagastā, Talsu novadā, nodošanu privatizācijai” sākotnējās ietekmes novērtējuma ziņojums (anotācija) uz sešām lapaspusēm (EMAnot\_270114\_VSS-2079);

**Ar cieņu,**

**ministrs V.Dombrovskis**

Atbildīgā amatpersona par MK Rīkojuma projekta iesniegšanu ir Kaspars Lore,

Ekonomikas ministrijas Juridiskā departamenta

direktores vietnieks,tālr.67013207, fakss 67280882,

Kaspars.Lore@em.gov.lv

08.05.2014.10:40

592

Drāke

67013162, Martins.Drake@em.gov.lv